jkorsvik/nowiki_second_scrape_merged huggingface dataset:
Marcal

Marcal [ˈmɒrt͡sɑl] er en ca 100 kilometer lang sideelv til Rába fra høyre. Den har utspring ved Sümeg i Bakonyfjellene, vest i Ungarn. Elven renner nordover og når den lille ungarske slette ved Ukk. På veien dit samler elven en rekke småelver fra Bakonyfjellene. Marcal renner i meandere mot nordøst og i nedre løp nesten parallelt med Rába. Begge elvene løper sammen i Győr og vassdraget fortsetter som Rába til Mosoni-Duna, en sidearm av Donau.
Marcal ble i oktober 2010 rammet av en stor forurensning av rødt industrislam. Slammet hadde fulgt bekken Torna løp fra byen Ajka til utløpet ved Karakó,  
* Se hovedartikkel: Giftutslippet i Ungarn 2010


== Eksterne lenker ==
(en) Marcal – kategori av bilder, video eller lyd på Commons
Somlóvásárhely

Somlóvásárhely er en bygd i kommunen Ajka i Veszprém vest i Ungarn. Stedet ligger 13 kilometer vest for byen Ajka ved Torna. I umiddelbar nærhet ligger landskaps- og naturvernområdet Somló. Mellom bygden Somlóvásárhely og naturvernområdet går Europavei 66.


== Eksterne lenker ==
Offisielt nettsted 
(en) Somlóvásárhely – kategori av bilder, video eller lyd på Commons
R. Charleroi SC

Royal Charleroi Sporting Club, forkortet til R. Charleroi er en belgisk fotballklubb som spiller i toppdivisjonen Jupiler League. Klubben ble stiftet i 1904, og spiller sine hjemmekamper på Stade du Pays de Charleroi i byen Charleroi. Klubben har aldri vunnet ligaen, men har kommet på andreplass én gang.


== Spillerstall ==
Oppdatert 5. november 2022.


=== Utlånte spillere ===


== Referanser ==


== Eksterne lenker ==
(fr) Offisielt nettsted 
(en) Royal Charleroi Sporting Club – kategori av bilder, video eller lyd på Commons
Skylight

Skylight er et maritimt navn på  er et overlysvindu, montert i karm innfelt i dekket på større seilbåter. Det er vanligvis konstruert tilsvarende et sadeltak for at vann skal renne vekk. Åpningen foregår oppover, slik at det kan fungere som lufteluke i godt vær. Ordet skylight er engelsk og betyr himmellys.
For at konstruksjonen skal tåle røff sjø og andre påkjenninger, er der ekstra solide materialer både i glass og karmkonstruksjon, gjerne forsterket med metallstenger.
Ordet er ofte brukt i den engelske forfatteren Joseph Conrads sjø-romaner.
Agrippina

Agrippina kan være:

Agrippina den eldre – mor til Agrippinia den yngre og Caligula
Agrippina den yngre – andre hustru til Claudius
645 Agrippina – en asteroide
Thysania agrippina – latinsk navn for Amerikansk kjempefly
Agrippina Vaganova – kvinnen som skrev om Vaganova i ballett
Agrippina (opera) – opera av Georg Friedrich Händel


== Se også ==
Agrippa
Gassvogn

En gassvogn (engelsk: gas van eller gas wagon, tysk: Gaswagen) var et mobilt gasskammer som ble brukt både av myndighetene i Tyskland og Sovjetunionen. Konstruksjonen var en lastebil hvor eksos fra motoren ble sprøytet inn i lasterommet, der ofrene ble stengt inne. Eksos inneholder karbonmonoksid som kvalte ofrene inne i lasterommet.


== Bakgrunn ==
I Kulmhof tok tyskerne i bruk gassvogner som avlivingsmetode i slutten av 1941. Blant de første drepte (desember 1941–januar 1942) var østerrikske sigøynere fra transporter av til sammen 5 000 som ankom Ghetto Litzmannstadt 4.–9. november.I et notat datert i Berlin 5. juni 1942 (Geheime Reichssache) står det: «Endringer i de spesialkjøretøyene som nå er i drift i Kulmhof (Chelmno) og for de som nå bygges. Fra desember 1941 har nittisyvtusen blitt behandlet av de tre kjøretøyene som er i drift, uten større hendelser. I lys av de observasjoner som er gjort så langt er de følgende tekniske endringene nødvendige.» De 97 000 de vises til som «behandlet» (tysk original: verarbeitet) er antallet personer avlivet. Notatet var adressert til SS-offiser Walter Rauff. Ifølge Routledge Atlas of Holocaust var 1200 jøder fra Buchenwald de aller første ofrene for gassing i november 1941. Ved Kulmhof skjedde den første gassing 8. desember 1941 med store lastebiler med kapasitet på 100 til 150 personer - gassen ble tilførte under kjøreturen til massegraven. I Zemun utenfor Beograd ble 15 000 personer drept i gassvogner kamuflert som kjøretøy fra Røde Kors, 120 ble drept daglig til juni 1942 da vognen ble flyttet til Riga.Nazistene avlivet omkring 700 000 mennesker i gassvogner. De første eksperimentene med gassvogner ble utført på mentalt tilbakestående eller syke personer i Polen. Avgass fra kjøretøy ble også pumpet inn i stasjonære gasskamre. Etter invasjonen av Sovjetunionen i juni 1941 begynte SS og tyske politi særlig i regi av Einsatzgruppen massemord på jøder i erobret område. Skyting viste seg da å ikke være en rask nok eller hemmelig nok metode, og RSHA ga ordre om å ta i bruk av gassvogner. Dette skjedde først i Poltava i november deretter i Kharkov i desember 1941. I juni 1942 var 20 vogner i drift og 10 var bestilt. De største hadde en kapasitet på 50–60, de mindre 25–30 personer. I mars 1942 ble 7 000 personer, mest kvinner og barn, drept med gassvogn i Sajmište konsentrasjonsleir, Jugoslavia. I Lublin ble gassvogner brukt til å avlive polske og jødiske fanger i fortet, likene ble kjørt til Majdanek og brent. Gassvognene brøt ofte sammen på de dårlige sovjetiske veiene. Arbeidet var også en påkjenning for mannskapet som betjente vognene, særlig avlasting av likene. Viktigst grunn til at gassvognene ble tatt ut av bruk var at de hadde for liten kapasitet til det store antallet jøder som sto for tur til å bli avlivet.Sovjetiske myndigheter brukte gassvogner for å ta livet av innbyggere under Den store terroren (1937–1938).


== Referanser ==
Muggen manna

Muggen manna er et musikkalbum med Ole Paus, utgitt i 1986. På albumet bidrar gjesteartister som Børresen Combo og Markedssjef Hansen.


== Sporliste ==
«Kald kaffe» (Ole Paus)
«Sort og hvitt» (Ole Paus)
«Farvel til mamma» (Ole Paus)
«Mæsjen og Påsjen» (Ole Paus)
«Alene» (Ole Paus)
«Ny tid» (Ole Paus)
«Svarte penger» (Ole Paus)
«Tønnesen» (Ole Paus)
«Emigrant» (Ole Paus)
«Gutenberg» (Ole Paus)
«Enkebyen» (Ole Paus)
«Nelly Nylon» (Ole Paus/Anne-Karine Strøm)


== Eksterne lenker ==
(en) Muggen manna på Discogs 
(en) Muggen manna på MusicBrainz
Landsforeningen for overvektige

Landsforeningen for Overvektige (LFO) er en norsk interesseorganisasjon etablert i 2000 av Fedon Lindberg og arbeider med å hjelpe og lette hverdagen til alle som sliter med overvekt.


== Om organisasjonen ==
Blant arbeidsoppgavene til organisasjonen er å informere om behandlingstilbud, informere og bidra til å forebygge utvikling av overvekt og arbeide for at fedme blir definert som en kronisk lidelse i trygderettslig forstand.
LFO er medlem av Funksjonshemmedes Fellesorganisasjon. I 2012 hadde organisasjonen ca. 300 medlemmer.Skuespiller og politiker Jørgen Foss var styreleder fra 2010 inntil han trakk seg i 2015, etter å ha blitt utsatt for mye netthets og flere drapstrusler over en lengre periode. Nåværende leder er Mari-Mette Graff.


== Formål ==
Informere om overvekt
Informere om behandlingstilbudet for syklig overvekt
Informere og bidra til å forebygge utvikling av overvekt
Arbeide for at utlegg for behandling og medisiner for overvekt skal få økonomisk refusjon på linje med andre kroniske lidelser
Bidra til at overvektige får bedre livskvalitet
Bidra til positivt samvær og fellesskap mellom overvektige
Arbeide for å fremme interessen for forskning på områder knyttet til sykelig overvekt
Arbeide mot diskriminering av sykelig overvektige i samfunnet


== Sentralstyre ==
Mari-Mette Graff, styreleder
Lillian Juliane Fjeld, styremedlem
Rune Sandø, styremedlem
Eva Aarskog, styremedlem


== Lokallag ==
Lokallag med ledere registrert i 2013:[trenger oppdatering]
LFO Hordaland avd. Indre Hardanger. Leder siden 2012 er Olav Leif Strand.
LFO Hordaland avd. Bergen. Leder Eva Aarskog.
LFO Møre og Romsdal avd. Molde. Leder Gunnhild Merengdal.
LFO Rogaland avd. Haugaland. Leder Reidun Synnøve Gabrielsen Lundø.


== Se også ==
Ernæring
Helfo
Kroppsmasseindeks
Slanking
Spiseforstyrrelse


== Referanser ==


== Eksterne lenker ==
Landsforeningen for overvektige på Facebook 


=== Nedlagte nettsider ===
Offisielt nettsted (Arkivert 3. februar 2015 hos Wayback Machine.)
LFO Haugaland (Arkivert 6. november 2016 hos Wayback Machine.)
LFO Møre og Romsdal (Arkivert 21. desember 2014 hos Wayback Machine.
LFO Bergen (Arkivert 26. desember 2014 hos Wayback Machine.
Swingin’ Arrival

Swingin' Arrival er et musikkalbum med Karin Krog og Per Borthen Swing Department Ltd., utgitt i 1980.


== Sporliste ==
«Sailboat in the Moonlight»
«Did You Mean It»
«When a Woman Loves a Man»
«Wop»
«The Moon Looks Down and Laughs»
«When Day is Done»
«Say It With a Kiss»
«I Can't Believe»
«What Shall I Say»
«Moten Swing»


== Eksterne lenker ==
(en) Swingin' Arrival på Discogs
Azincourt

Azincourt er en kommune i departementet Pas-de-Calais i regionen Hauts-de-France.


== Slaget ved Azincourt i 1415 ==

Stedet er mest kjent for slaget ved Azincourt som ble utkjempet her 25. oktober 1415 under hundreårskrigen.


== Befolkningsutvikling ==
Antall innbyggere i kommunen Azincourt


== Se også ==
Kommuner i departementet Pas-de-Calais


== Referanser ==


== Eksterne lenker ==
(en) Azincourt – kategori av bilder, video eller lyd på Commons 
Kommunedata INSEE
Onkel Boonmee som kan erindre sine tidligere liv

Onkel Boonmee som kan erindre sine tidligere liv (RTGS: Lung Bunmi Raluek Chat) er en thailandsk film fra 2010. Den er regissert av Apichatpong Weerasethakul. Filmen vant Gullpalmen på Filmfestivalen i Cannes i 2010.
Filmen hadde premiere i Cannes 21. mai 2010. Den har blitt vist usensurert i én kino i Bangkok i en måned.


== Handling ==
I et gresskledd område bryter en vannbøffel seg løs fra et tau som binder bøffelen til et tre. Dyret vandrer deretter inn i en skog, hvor den blir oppdaget av en mann som holder en sigd. Mannen begynner å føre den et sted, samtidig som en figur, stående i silhuett, med røde øyne følger med. Boonmee bor i et hus på en gård, sammen med sin svigerinne Jen og nevøen hans Tong. Boonmee lider av en sviktende nyre.
En natt, når Boonmee, Jen og Tong spiser middag sammen, dukker spøkelset etter Boonmees kone Huay opp. Huay, som døde over et tiår tidligere, sier at hun hørte Jen og Boonmees bønner for henne - og hun er klar over Boonmees dårlige helse. En hårete, rødøyde skikkelse går opp trappene nær middagsbordet, og blir avslørt for å være Boonmees for lengst tapte sønn Boonsong.
Boonsin hadde forsvunnet noen år etter at Huay døde. Boonsong søkte etter en skapning - som han kaller en «Monkey Ghost» - som han hadde lagt merke til på et fotografi han hadde tatt. I løpet av dagen, på gården med Jen, påstår Boonmee at sykdommen hans er et resultat av karma. Han hevder at dette var forårsaket av hans drap på kommunister når han tjenestegjorde i militæret. I tillegg drepte han mange insekter ved gården.


== Skuespillere ==
Thanapat Saisaymar som Onkel Boonmee.
Natthakarn Aphaiwong som Huay, Boonmees kone.
Jeerasak Kulhong som Boonsong, Boonmee sønn.
Jenjira Pongpas som Jen.
Sakda Kaewbuadee som Tong.
Kanokporn Thongaram som Roong, Jens venn.
Samud Kugasang som Jai.
Wallapa Mongkolprasert som en prinsesse.
Sumit Suebsee som en soldat.
Vien Pimdee som en bonde.


== Referanser ==


== Eksterne lenker ==
(en) Onkel Boonmee som kan erindre sine tidligere liv på Internet Movie Database 
(no) Onkel Boonmee som kan erindre sine tidligere liv hos Filmfront 
(sv) Onkel Boonmee som kan erindre sine tidligere liv i Svensk Filmdatabas 
(da) Onkel Boonmee som kan erindre sine tidligere liv i Danmark Nationale Filminstitut 
(fr) Onkel Boonmee som kan erindre sine tidligere liv på Allociné 
(nl) Onkel Boonmee som kan erindre sine tidligere liv på MovieMeter 
(en) Onkel Boonmee som kan erindre sine tidligere liv på AllMovie 
(en) Onkel Boonmee som kan erindre sine tidligere liv på Turner Classic Movies 
(en) Onkel Boonmee som kan erindre sine tidligere liv på Rotten Tomatoes 
(en) Onkel Boonmee som kan erindre sine tidligere liv på Metacritic 
Uncle Boonmee Who Can Recall His Past Lives - anmeldelse hos Variety.
Folkways

Folkways er et musikkalbum med Karin Krog, utgitt i 2010.


== Sporliste ==
«Waly Waly (the Water is Wide)»
«Ola Ola min eigen unge»
«Nissespill og fans polka»
«Målfrid min frue»
«Arve Brakars halling (versjon 2)»
«Lokk»
«Pathway»
«Fingubben»
«Melodi»
«Brudedans»
«Purka»
«Gjestebudet»
«Vakker er du»
«Soldaten og jenta»
«Huldrevise»
«Halling medley/Arve Brakar»
«Bånsull»
«Raga Variations»
«Pathway»
Bevegelsen av Casamances demokratiske styrker

Bevegelsen av Casamances demokratiske styrker (fransk: Mouvement des forces démocratiques de Casamance, MFDC) er en separatistbevegelse i Casamance-regionen i Senegal som arbeider for løsrivelse av regionen fra moderlandet. Bevegelsen ble opprettet i 1982, og startet væpnet kamp i den såkalte Casamance-konflikten fra 1990. Bevegelsen mottok støtte fra Guinea-Bissau inntil president João Bernardo Vieira ble styrtet etter en borgerkrig i 1999. Bevegelsens væpnede vinge ble opprettet i 1985 og bærer tilnavnet «Atika».
Augustin Diamacoune Senghor var bevegelsens leder inntil han døde den 13. januar 2006. Senghor hadde signert en fredsavtale med den senegalesiske regjeringen i 2004, men mange fraksjoner innenfor bevegelsen nektet å delta i fredssamtalene og fortsatte kampene. Dette førte til splittelse i bevegelsen, og siden 2006 har konflikten så godt som stilnet i intensivitet.
Ramona Portwich

Ramona Portwich (født 5. januar 1967 i Rostock) er en østtysk padler som deltok i de olympiske leker 1988 i Seoul, 1992 i Barcelona og 1996 i Atlanta.
Portwich ble olympisk mester i padling under Sommer-OL 1988 i Seoul. Hun vant K-4 500 meter for damer sammen med Birgit Schmidt, Anke Nothnagel og Heike Singer
Fire år senere, under sommer-OL 1992 i Barcelona, vant hun K-2 500 meter sammen med Anke Nothnagel. Sin tredje og siste olympiske gullmedalje i padling vant hun i K-4 500 meter 1996 i Atlanta.
Hun ble verdensmester i padling hele tretten ganger i årene 1987 til 1995.  


== OL-medaljer ==
 1988  Seoul - Gull i padling, K-4 500 meter damer  Øst-Tyskland
 1992  Barcelona - Gull i padling, K-2 500 meter damer  Tyskland
 1996  Atlanta - Gull i padling, K-4 500 meter damer  Tyskland
 1992  Barcelona - Sølv i padling, K-4 500 meter damer  Tyskland
 1996  Atlanta - Sølv i padling, K-2 500 meter damer  Tyskland


== VM-medaljer ==
 1987  Duisburg - Gull i padling, K-4 500 meter damer
 1989  Plovdiv - Gull i padling, K-2 500 meter damer
 1990  Poznań - Gull i padling, K-2 500 meter damer
 1990  Poznań - Gull i padling, K-2 5000 meter damer
 1990  Poznań - Gull i padling, K-4 500 meter damer
 1991  Paris - Gull i padling, K-2 500 meter damer
 1991  Paris - Gull i padling, K-2 5000 meter damer
 1991  Paris - Gull i padling, K-4 500 meter damer
 1993  København - Gull i padling, K-2 5000 meter damer
 1993  København - Gull i padling, K-4 500 meter damer
 1994  Mexico by - Gull i padling, K-4 500 meter damer
 1995  Duisburg - Gull i padling, K-2 500 meter damer
 1995  Duisburg - Gull i padling, K-4 500 meter damer
 1994  Mexico by - Sølv i padling, K-4 2500 meter damer
 1995  Duisburg - Sølv i padling, K-4 200 meter damer
 1993  København - Bronse i padling, K-2 500 meter damer


== Eksterne lenker ==
(de) Ramona Portwich – Munzinger Sportsarchiv 
(en) Ramona Portwich – Olympics.com 
(en) Ramona Portwich – Olympedia 
(en) Ramona Portwich – Sports-Reference (OL-resultater – arkivert) 
(en) Ramona Portwich – databaseOlympics.com (arkivert)
Víkingur Gøta

Víkingur Gøta er en færøysk fotballklubb. Klubben ble stiftet i 2008 som en sammenslåing av klubbene Leirvík ÍF fra Leirvík (stiftet 1928) og GÍ Gøta fra Norðragøta (stiftet 1926), begge fra Eysturkommuna på øyen Eysturoy. Ved sammenslåingen spilte GÍ Gøta i eliteserien Effodeildin, mens Leirvík ÍF spilte på nest øverste nivå. Klubben har siden 2008 (per 2010-sesongen) kun spilt på øverste nivå. 
Klubben spiller sine hjemmekamper på Serpugerði Stadion i Norðragøta.


== Meritter ==
Som den nye sammenslåtte klubben vant Víkingur Gøta Løgmanssteypið (den færøyske cupen) i 2009.

Seriemester (2):
2016, 2017Cupmester (6):
2009, 2012, 2013, 2014, 2015, 2022Færøysk supercup (3):
2014, 2015, 2016


== Referanser ==


== Eksterne lenker ==
Offisielt nettsted 
(en) Víkingur Gøta – kategori av bilder, video eller lyd på Commons 
Spillerstall - Transfermarkt
Corydoras zygatus

Corydoras zygatus er en art i gruppen pansermaller.
Det er en bunnlevende fisk som finnes i ferskvann i Sør-Amerika, nærmere bestemt vestre del av Amazonas-vassdraget, hvor vannet holder en temperatur mellom 22 og 25 °C, pH mellom 6 og 8, og hardhet på mellom 2 og 25 °dH.
Den blir opptil 5,6 cm lang SL.
Voksne individer kan lett forveksles med Corydoras rabauti.


== Eksterne lenker ==
(en) Corydoras zygatus – oversikt og omtale av artene i WORMS-databasen 
(en) Corydoras zygatus i Encyclopedia of Life 
(en) Corydoras zygatus i Global Biodiversity Information Facility 
(en) Corydoras zygatus hos FishBase 
(en) Corydoras zygatus hos ITIS 
(en) Corydoras zygatus hos NCBI 
(en) Kategori:Corydoras zygatus – bilder, video eller lyd på Wikimedia Commons 
Corydoras zygatus – detaljert informasjon på Wikispecies 
(en) Corydoras zygatus Eigenmann & Allen, 1942 Black band catfish - FishBase
Ingo Spelly

Ingo Spelly (født 6. november 1966 i Lübben), tysk padler som deltok i de olympiske leker 1988 i Seoul og 1992 i Barcelona.
Spelly vant en olympisk sølvmedalje i padling under Sommer-OL 1988 i Seoul. Sammen med Olaf Heukrodt kom han på andreplass på C-2 1000 meter for menn. 
Fire år senere, under Sommer-OL 1992 i Barcelona, ble han olympisk mester på C-2 1000 meter sammen med Ulrich Papke. De kom på andreplass på C-2 500 meter.
Han ble verdensmester i padling to ganger,  1990 i Poznań og 1991 i Paris, begge gangene i C-2 1000 meter.


== OL-medaljer ==
 1992  Barcelona - Gull i padling, C-2 1000 meter menn  Tyskland
 1988  Seoul - Sølv i padling, C-2 1000 meter menn  Øst-Tyskland
 1992  Barcelona - Sølv i padling, C-2 500 meter menn  Tyskland


== VM-medaljer ==
 1990  Poznań - Gull i padling, C-2 1000 meter
 1991  Paris - Gull i padling, C-2 1000 meter
 1990  Poznań - Sølv i padling, C-2 500 meter
 1991  Paris - Sølv i padling, C-4 1000 meter
 1986  Montréal - Bronse i padling, C-2 500 meter
 1987  Duisburg - Bronse i padling, C-2 1000 meter
 1993  København - Bronse i padling, C-2 1000 meter


== Eksterne lenker ==
(en) Ingo Spelly – Olympedia 
(en) Ingo Spelly – Sports-Reference (OL-resultater – arkivert) 
(en) Ingo Spelly – databaseOlympics.com (arkivert)
Jörg Schmidt

Jörg Schmidt (født 16. februar 1961), tysk padler som deltok i de olympiske leker 1988 i Seoul.
Schmidt vant en olympisk sølvmedalje i padling under Sommer-OL 1988 i Seoul. Han kom på andreplass i C-1 1000 meter bak Ivans Klementjevs fra Sovjetunionen.
Han var gift med Birgit Fischer fra 1984 til 1993, hun har vunnet tolv olympiske gullmedaljer i padling.
Han ble verdensmester i padling 1983 i Beograd på C-1 1000 meter.


== OL-medaljer ==
 1988  Seoul - Sølv i padling, C-1 1000 meter menn  Øst-Tyskland


== VM-medaljer ==
 1982  Beograd - Gull i padling, C-1 1000 meter


== Referanser ==


== Eksterne lenker ==
(de) Jörg Schmidt – Munzinger Sportsarchiv 
(en) Jörg Schmidt – Olympedia 
(en) Jörg Schmidt – Sports-Reference (OL-resultater – arkivert) 
(en) Jörg Schmidt – databaseOlympics.com (arkivert)
Udo Wagner

Udo Wagner (født 2. november 1963 i Bautzen), tysk fekter som deltok i de olympiske leker 1988 i Seoul og 1992 i Barcelona
Wagner vant en olympisk sølvmedalje i fekting under Sommer-OL 1988 i Seoul. Han kom på andreplass i den individuelle konkurransen i florett for menn bak Stefano Cerioni fra Italia.
Fire år senere, under Sommer-OL 1992 i Barcelona, ble han olympisk mester i fekting. Han var med på det tyske laget som vant lagkonkurransen i florett. De andre på laget var Ulrich Schreck, Thorsten Weidner, Aleksander Koch og Ingo Weißenborn.


== OL-medaljer ==
 1992  Barcelona - Gull i fekting, florett lag menn  Tyskland
 1988  Seoul - Sølv i fekting, florett menn  Øst-Tyskland


== Eksterne lenker ==
(de) Udo Wagner – Munzinger Sportsarchiv 
(en) Udo Wagner – Olympedia 
(en) Udo Wagner – Sports-Reference (OL-resultater – arkivert) 
(en) Udo Wagner – databaseOlympics.com (arkivert)
Casamance-konflikten

Casamance-konflikten er en konflikt mellom Senegals regjering og Bevegelsen av Casamances demokratiske styrker (MFDC). Konflikten startet på begynnelsen av 90-tallet da MFDC begynte å kjempe for et selvstendig Casamance.
Ifølge historikere hadde Senegals første president Leopold Senghor lovet Casamances ledere at dersom de var en del av Senegal i 20 år ville de bli gitt selvstendighet etterpå. Når regjeringen ikke holdt løftet på 1980-tallet, ble gatedemonstrasjoner i Ziguinchor til et voldelig opprør. I 1990 begynte MFDC å angripe militære bygninger i regionen, med antatt dekkoperativ støtte fra Guinea-Bissaus hær. Den senegalesiske hæren angrep MFDC-baser i Basse Casamance og Guinea-Bissau, og begge sider anklaget den andre for å angripe ikke-stridende.
Mange våpenhviler ble undertegnet i løpet av 1990-tallet, men ingen av dem varte, og konflikten fikk oppmerksomhet i Europa da fire franske turister forsvant på mystisk vis og begge parter anklaget den andre for å drive med kidnapping. I 2006 inngikk MFDCs leder Augustin Diamacoune Senghor en våpenhvile med regjeringen, men flere fraksjoner i bevegelsen valgte å fortsette kampen. Konflikten fortsatte i 2006, og førte til at tusenvis av sivile flyktet over grensen til Gambia.I oktober 2010 blusset konflikten opp når en ulovlig våpenlast fra Iran ble beslaglagt i havna i Lagos, Nigeria. Den senegalesiske regjeringa mistenkte at våpenlasten var på vei til Casamance, og kalte hjem sin ambassadør i Teheran på grunn av dette. Harde kamper utspant seg senere i desember, når omtrent 100 MDFC-krigere forsøkte å ta Bigona like sør for den gambiske grensen støttet av tyngre våpen, som mortere og maskingeværer. Angrepet ble slått tilbake av senegalesiske soldater, som også mistet 7 av sine egne i kampene.


== Referanser ==
I Remember You

I Remember You er et musikkalbum med Karin Krog, Warne Marsh og Red Mitchell, utgitt i 1980.


== Sporliste ==
«I Remember You»
«Trane»
«Lester's Happy»
«Moody's Mood for Love»
«It's You or No-One»
«Loverman»
«Speak Low»
«That Old Feeling»
«It's You or No-One» (alternative Take)
«Speak Now» (alternative Take)
«That Old Feeling» (alternative Take)


== Eksterne lenker ==
(en) I Remember You på Discogs
Szár

Szár er en landsby som ligger nord i Fejér fylke i Ungarn. 
Landsbyen hadde 1.678 innbyggere i 2004. 


== Eksterne lenker ==
(hu) Offisielt nettsted 
(en) Szár – kategori av bilder, video eller lyd på Commons
Mwanza

Mwanza er en by i Tanzania. Den er hovedstad i regionen Mwanza. Mwanza ligger ved den sørlige kysten av Viktoriasjøen. I folketellinga i 2002 hadde byen 378 827 innbyggere.
Mwanza ble grunnlagt i kolonitida, i Tysk Øst-Afrika. Det tyske navnet «Muansa» antas å være en feiluttale av «Nyanza», et annet navn på Viktoriasjøen. Den tyske folketellinga i byen fra 1912 angir at det var 85 hvite, 15 personer fra Goa, 300 andre indere og 70 arabere, men ingen afrikanere. Det var 12 «hvite» bedrifter og 50 indiske.


== Referanser ==


== Eksterne lenker ==
(en) Mwanza – kategori av bilder, video eller lyd på Commons
Andreas Tews

Andreas Tews (født 11. september 1968 i Rostock), tysk bokser som deltok i de olympiske leker 1988 i Seoul og 1992 i Barcelona.
Tews vant en olympisk sølvmedalje i boksing under Sommer-OL 1988 i Seoul. Han kom på andreplass i den nest letteste vektklassen fluevekt, opp til 51 kg, i semifinalen beseiret han Mario González fra Mexico og i finalen tapte han til Kim Kwang-sun fra Sør-Korea.
Fire år senere, under sommer-OL 1992 i Barcelona, ble han olympisk mester i boksing, han vant vektklassen fjærvekt, opp til 57 kg. 


== OL-medaljer ==
 1992  Barcelona -  Gull i boksing fluevekt  Tyskland
 1988  Seoul -  Sølv i boksing fjærvekt  Øst-Tyskland


== Eksterne lenker ==
(de) Andreas Tews – Munzinger Sportsarchiv 
(en) Andreas Tews – Olympedia 
(en) Andreas Tews – Sports-Reference (OL-resultater – arkivert)